היין, אשר הוצבו בשפע על גבי השולחנות. את השמיים כיסו מטחים אדירים של זיקוקי די נור מרהיבים ביופיים, אשר שולחו מעלה מן הרחוב הסמוך.  ברמקולים הושמע עתה הואלס מספר 2 של המלחין שוסטקוביץ', וכמה זוגות מכובדים החלו לפצוח בריקוד הואלס, אשר יצר תחושה כאילו היה זה נשף באולם ריקודים מפואר בעיר וינה.  סלומון עם שושנה ומשפ' סגל, שהסתננו אף הם אל בין החוגגים בחצר ביתו של השכן רב המעלה, היו עסוקים בטעימות מן האוכל המשובח, המונח על גבי השולחנות. את דניאלה בת השלוש עניינה יותר המוזיקה לריקודים שבקעה מן הרמקולים, והזוגות הרוקדים את ריקוד הואלס, תוך ששמלותיהן הרחבות של הנשים מתנופפות מסביב. האווירה הוינאית הלכה עליה קסם. לפתע נדמה היה כאילו כל העולם נמצא ממש כאן, מעבר לכביש.   מר ינובסקי החל מסתובב בין אורחיו המכובדים, כאשר מדי פעם היה נתקל בפניהם המוכרות של השכנים מן הבתים הסמוכים. כך מצא גם בין החוגגים את משפ' מרפל על צאצאיה, את דורין וסלים, שבתם לינדה מסתובבת בחופשיות בין האורחים רבי המעלה, את האדון מורגנשטרן, ולמעשה את רוב דיירי הבית מס' 49 שהשתתפו בנשף הזה. היחידה שלא העזה לחצות את הכביש אל עבר